Edu-Ware

Edu-Ware Services, Inc. estis usona edukada kaj videoluda programeldonisto establita en 1979 fare de Sherwin Steffin kaj Steven Pederson. Ĝi estas ĉefe konata pro pluraj aventuraj, rolaj kaj  por la persona komputilo Apple II.

La fondintoj de Edu-Ware renkontiĝis en la Universitato de Kalifornio (Los-Anĝeleso), kie Steffin laboris kiel konsultisto ĉe la kampusa radiostacio dum Pederson estis studento. Kiam Steffin estis maldungita en la printempo de 1979, li kaj Pederson decidis fondi programeldonan kompanion specialiĝantan pri edukada programaro por Apple II. Precipe, Steffin, kiu havis gradojn en eksperimenta psikologio kaj edukadaj teknologioj, deziris krei komputile asistatan instruadon kiu instigus divergan pensadon, kontraste al la tiama lerneja instruplano, kiu liaopinie instigis konverĝan pensadon.

Dum la videoludo The Prisoner (1980) restis la plej bone vendata produkto de Edu-Ware dum ĝiaj unuaj du komercaj jaroj, eduka programaro restis ĝia ĉefa fokuso. La serio Compu-Math, konsistanta el tri programoj dizajnitaj de Steffin kaj programitaj de David Mullich por instrui elementan matematikon, montris la vidmanieron de Edu-Ware pri instruado laŭ celoj kaj mezurado de lernado per antaŭtestado kaj posttestado. La instrua aliro de la kompanio estis perfektiĝinta en 1981 kun la eldono de la unua en la serio Algebra, en kiu lernantoj elektas la kognitivan aliron per kiu ili volas lerni. La serio Algebra multe superis The Prisoner en vendokvantoj kaj fariĝis la plej granda enspezfonto de Edu-Ware.

 Referencoj 

Kategorio:Videoludaj firmaoj